Для сур’ёзных навукоўцаў усяго свету пытанне адносна старажытнасці і апрычонасці нашай мовы даўно з’яўляецца вырашаным. Але стэрэатыпы, на жаль, трывушчыя. Думаецца, змагацца з імі варта найперш з дапамогай фактаў, а не эмоцый. Гісторык-архівіст Зміцер ДРОЗД па драбніцах сабраў дакументальныя сведчанні пра існаванне беларускай мовы ў самыя, здавалася б, “цёмныя” для яе вякі — XVIII — XIX стагоддзі. Прыведзеныя ім звесткі красамоўна даказваюць, што жывая крыніца ніколі не перасыхала, не зважаючы на самыя неспрыяльныя абставіны.